recursal/SuperWikiNEXT-32B huggingface dataset:
**Gamatisme** merupakan sebuah filem seram psikologi Malaysia 2015 arahan Yeop Hitler dan dibintangi oleh Syazwan Zulkifly, Nabila Huda, Ellyas Abdullah, Bubu 1News dan Adeline Tsen. Filem ini mengisahkan mengenai Zara (Nabila Huda), seorang mangsa rogol yang mengalami gangguan aktiviti paranormal selepas menggugurkan bayi perogolnya. Apabila dia berpindah ke hostel kolejnya, rakan-rakannya mula mengalami gangguan yang sama. Zara pula mulai diganggu oleh seorang wanita hamil. Filem ini ditayangkan kepada umum pada 28 Mei 2015.

Sinopsis
--------

Templat:Spoiler
Haris (Syazwan Zulkifly), Daniel (Wan Elias), Reen (Adeline Tsen) dan Jojo (Bubu 1News) yang sering mendapat gangguan misteri di hostel mereka, semenjak kehadiran pelajar baru bernama Zara (Nabila Huda).Misteri menyelubungi Zara apabila dia sering diganggu mimpi aneh melibatkan seorang wanita yang mengandung bersama bayinya. Ini menyebabkan Zara berada di dalam kemurungan. Haris yang menyimpan perasaan terhadap Zara cuba mendekati dan menyelami perasaannya.

Reen, rakan sebilik Zara, turut mendekatinya disebabkan rungsing dengan kemurungan Zara. Mereka berempat berangapan bahawa kemunculan wanita misteri di dalam mimpi Zara ada kaitan dengan gangguan-gangguan yang dialami mereka.Sehinggalah suatu malam, sahabat karib mereka, Jojo mati dalam keadaan yang begitu ngeri di dalam bilik air pelajar lelaki. Ekoran itu, hampir semua pelajar meninggalkan kolej demi keselamatan mereka. Pada malam berikutnya, Reen menjadi mangsa seterusnya. Haris dan kekasih Reen, Daniel cuba menyelamatkan Reen namun berlaku perkara yang tidak di sangka-sangka mereka.

Selepas kekecohan itu berlaku Zara dihantar ke Pusat Rawatan Mental di Pulau Pangkor dan selepas 10 tahun itu Zara tidak pulih sepenuhnya yang mengalami gangguan mental. Haris sudah matlamat berlukis dan mendapat ijazah lukisan ingin membuka akademik lukisan. Selepas kematian kekasih Reen Daniel ingin bertaubat dan tidak melakukan hubungan seks lagi Templat:Endspoiler

Pelakon
-------

* Nabila Huda sebagai Zara
* Syazwan Zulkifli sebagai Haris
* Adeline Tsen sebagai Reen
* Ellyas Abdullah sebagai Daniel
* Bubu 1News sebagai Jojo
* Idris Md Diah
* W.A.R.I.S
* Norish Karman

Produksi
--------

Filem ini telah menjalani pengambaran sekitar bulan Mei 2014 di Bukit Jelutong, Kuang, Sungai Buloh dan Puncak Alam, Selangor, selama 18 hari.

Tayangan
--------

Filem ini telah ditayangkan kepada umum pada 28 Mei 2015.

Kutipan
-------

Pengarah filem ini, Yeop Hitler mensasarkan sekurang-kurangnya suku dari penduduk Malaysia akan menyaksikan filem ini. Filem Gamatisme gagal mendapat kutipan memberangsangkan apabila hanya mendapat kutipan RM 300,464 sepanjang 19 hari tayangan.

Pencapaian
----------

| Anugerah | Kategori | Penerima | Hasil |
| --- | --- | --- | --- |
| Festival Filem Malaysia ke-28 | Pelakon Pembantu Wanita Terbaik | Adeline Tsen | Tercalon |
|

Rujukan
-------

1. ↑
2. ↑
3. ↑  "salinan arkib". Diarkibkan daripada yang asal pada 2015-05-18. Dicapai pada 2015-05-12.
4. ↑  "salinan arkib". Diarkibkan daripada yang asal pada 2015-05-18. Dicapai pada 2015-05-12.
5. ↑
6. ↑  TAYANGAN FILEM CEREKA TAHUN 2015
Sahibus Samahah Profesor Dato' Dr **Asmadi Mohamed Naim** ialah seorang ahli akademik dan agamawan di Malaysia. Beliau terlibat dalam pentadbiran agama Islam di Malaysia terutama di Kedah, Kelantan dan Pahang melibatkan bidang Usul al-Fiqh dan ekonomi Islam.

Kehidupan awal
--------------

Asmadi dilahirkan pada 7 Ogos 1970 di Kelantan. Sejak usia 9 tahun, beliau mula dibesarkan di Pahang. Beliau memulakan pendidikan awal di Sekolah Kebangsaan Datu' Hashim, Pengkalan Chepa, Kelantan dari 1977 hingga 1979. Kemudian beliau berpindah ke Sekolah Kebangsaan Sultan Abdullah, Pahang dari 1979 hingga 1982. Di peringkat menengah, beliau belajar di Sekolah Menengah Kebangsaan St. Thomas, Pahang dari 1983 hingga 1987. Usai sekolah menengah, beliau belajar pengajian tradisi Islam di madrasah di Sungai Ular, Pahang selama dua tahun, sebelum menyambung pengajian di Pusat Bahasa Arab, Universiti Jordan sehingga 1990. Akibat Perang Teluk yang berlaku, beliau menyambung pengajian ke Karachi, Pakistan di Institut Pengajian Islam dari 1990 hingga 1993. Beliau menyambung pengajian sarjana muda syariah di Universiti Jordan dari 1993 hingga 1997.

Kemudian beliau kembali ke Malaysia untuk menyambung pengajian sarjana fiqah dan usul al-fiqh di Universiti Islam Antarabangsa Malaysia, Gombak dari 1997 hingga 1999 sebelum melanjutkan pengajian kedoktoran bidang ilmu wahyu di universiti sama hingga 2004. Pada 2008 hingga 2010, beliau mengambil pengajian profesional kewangan Islam bertauliah bertaraf sarjana dari Pusat Pendidikan Kewangan Islam Antarabangsa (INCIEF).

Pentadbiran Islam
-----------------

Beliau telah dilantik sebagai Ahli Jemaah Ulama Majlis Agama Islam dan Adat Istiadat Melayu Kelantan sejak 2018. Beliau juga dilantik sebagai ahli Jawatankuasa Waqaf Majlis Ugama Islam & Adat Resam Melayu Pahang bermula Oktober 2020. Beliau juga dilanik sebagai ahli Majlis Zakat Kedah bermula September 2021. Pada 1 Februari 2021, beliau secara rasmi dilantik sebagai Naib Canselor Universiti Islam Antarabangsa Sultan Abdul Halim Mu’adzam Shah (UniSHAMS). Beliau juga ialah ahli Majlis Penasihat Syariah Suruhanjaya Sekuriti Malaysia. Pada 2022, beliau dilantik menganggotai sebuah suruhanjaya siasatan diraja yang ditubuhkan bagi menyiasat isu pengurusan dan operasi Tabung Haji.

Anugerah
--------

* Kedah
	+ Darjah Dato' Setia Sultan Sallehuddin Kedah (D.S.S.S.) - **Dato'** (2023)

Rujukan
-------

1. 1 2  "CV Prof Dr Asmadi April 2020.pdf" (PDF). *Dropbox*. Dicapai pada 2024-03-28.
2. ↑  "SC umum barisan penasihat syariah baharu". *Harian Metro* (dalam bahasa Inggeris). 2023-07-13. Dicapai pada 2024-03-28.
3. ↑  Ruzki, Rafidah Mat (2022-01-19). "Agong berkenan RCI siasat pengurusan, operasi TH ditubuhkan". *Harian Metro* (dalam bahasa Inggeris). Dicapai pada 2024-03-28.
4. ↑  BERNAMA (2024-06-18). "Tunku Puan Mahkota Kedah dahului senarai penerima darjah kebesaran Kedah". *HMetro*. Dicapai pada 2024-03-28.
Persediaan pentitratan. Buret pada kebiasaannya akan dipegang dengan pengapit, tetapi tidak ditunjukkan di sini. Warna merah jambu itu kemungkinan besar disebabkan oleh penggunaan penunjuk phenolphthalein.
**Pentitratan asid-bes** ialah penentuan kepekatan asid atau asas dengan meneutralkan asid atau asas tersebut menggunakan asid atau asas yang diketahui kepekatannya. Hal ini membolehkan analisis kuantitatif mengenai kepekatan asid atau asas yang tidak diketahui. Ini melalui tindakbalas peneutralan yang berlaku antara asid dan asas.

Pentitratan asid-bes juga boleh digunakan untuk mencari peratusan ketulenan bahan kimia.

Alkalimetri and Asidimetri
--------------------------

Alkalimetri dan asidimetri adalah salah satu daripada analisis isipadu di mana tindakbalas asas ialah tindakbalas peneutralan. Alkalimetri ialah analisis khusus yang menggunakan pentitratan asid-bes untuk menentukan kepekatan bahan asas (sinonim dengan alkali). Asidimetri, kadang kala dieja asidometri, ialah konsep yang sama dengan analisis khusus pentitratan asas-asid tetapi untuk bahan asid.

Pemilihan penunjuk
------------------

Pentitratan asid-bes menggunakan fenolftalein sebagai penunjukKelalang kon mengandungi larutan yang baru sahaja mencapai titik akhir.
Penunjuk pH yang sesuai mesti dipilih untuk mengesan titik akhir sesuatu proses pentitratan.Perubahan warna atau pun kesan lain harus berlaku hampir dengan titik kesetaraan tindak balas supaya penguji dapat menentukan dengan tepat apabila titik tersebut telah dicapai.pH bagi titik kesetaraan boleh dianggarkan menggunakan peraturan-peraturan berikut:

* Asid kuat akan bertindak balas dengan bes kuat untuk membentuk larutan neutral (pH = 7).
* Asid kuat akan bertindak balas dengan bes lemah untuk membentuk larutan berasid (pH < 7).
* Asid lemah akan bertindak balas dengan bes kuat untuk membentuk larutan asas (pH > 7).

Apabila asid lemah bertindak balas dengan bes lemah, larutan titik kesetaraan akan menjadi bes jika bes lebih kuat dan berasid jika asid lebih kuat.Jika kedua-duanya mempunyai kepekatan yang sama, maka pH kesetaraan akan menjadi neutral.Walau bagaimanapun, asid lemah tidak selalunya dititrasi terhadap bes lemah kerana perubahan warna yang ditunjukkan dengan penunjuk selalunya cepat, oleh itu menjadi amat sukar bagi pemerhati untuk melihat perubahan warna.

Titik di mana penunjuk berubah warna dipanggil *titik akhir* .Penunjuk yang sesuai harus dipilih sebaik-baiknya daripada jenis penunjuk yang akan mengalami perubahan warna (titik akhir) hampir dengan titik kesetaraan tindak balas.

Rujukan
-------

1. ↑  *The Chemical Age – Chemical Dictionary – Chemical Terms*. Hesperides. 2007-03-15. m/s. 14. ISBN 1-4067-5758-6.
Majlis Daerah Sarikei telah ditubuhkan pada 1 Januari 1955 di bawah Ordinan Pihak BerKuasa Tempatan, 1948. Ianya mempunyai kawasan seluas 985.5 km persegi yang mana meliputi kawasan bandar Sarikei, Selalang, Ulu Sarikei, Sg. Rusa, Peninjau, Minah/Bulat, Meruton/Paoh, Merundu/Baji dan Pasi Selidap.

Bilangan penduduk mengikut anggaran tahun 2014 (Statistik Jabatan Perangkaan 2014) ialah lebih kurang 69,400 orang. Kawasan yang paling padat dengan penduduk ialah kawasan bandar Sarikei sendiri dan pertambahan penduduk di kawasan ini dijangka meningkat apabila jalanraya yang menghubungi kawasan perindustrian Tanjung Manis dan lain-lain daerah disiapkan sepenuhnya nanti.

Pejabat Majlis Daerah Sarikei terletak di Jalan Nyelong, Sarikei iaitu berhadapan dengan Dewan Suarah, Sarikei.

Terdapat 30 orang ahli-ahli Majlis termasuk Pengerusi dan Timbalan Pengerusi yang dilantik sebagai Ahli Majlis oleh TYT Yang Di Pertua Negeri Sarawak untuk melaksanakan segala tanggungjawab yang telah diamanahkan kepada rakyat.

Majlis Daerah Sarikei mempunyai 94 orang kakitangan bertaraf tetap daripada pelbagai jawatan dan gred. Ianya diketuai oleh seorang Pegawai Tadbir (Setiausaha).

Ianya juga terdiri daripada beberapa bahagian seperti:-

1. Bahagian Pembangunan Komuniti dan Korporat
2. Seksyen Sumber Manusia
3. Bahagian Kejuruteraan
4. Bahagian Kesihatan dan Perkhidmatan Bandar
5. Bahagian Penilaian dan Pencukaian
6. Bahagian Penguatkuasa
7. Seksyen Kewangan
8. Seksyen Perpustakaan
**Kwon Hyeop** (권협) ialah penyanyi Korea Selatan di bawah HOWLING Entertainment. Dia adalah ahli kumpulan lelaki WAKER.

Sebelum debutnya dalam WAKER, Pada 2017, Hyeop adalah peserta program survival Produce 101 Musim 2, sebagai pelatih Maroo Entertainment.

Kerjaya
-------

### 2017: Produce 101 Musim 2

Pada 2017, Hyeop adalah peserta program survival Produce 101 Season 2, sebagai pelatih Maroo Entertainment. Dia tersingkir dalam episod kelima, meletakkan ke-65.

### 2023–2024: Debut dengan WAKER

Pada 13 November 2023, dia telah diumumkan sebagai ahli kumpulan lelaki WAKER yang akan datang. Mereka membuat penampilan sulung pada 8 Januari 2024 dengan album mini Mission of School.

Filemografi
-----------

### Rancangan survival

Produce 101 Musim 2 (Mnet, 2017) - peserta

Kehidupan peribadi
------------------

Hyeop dilahirkan pada 10 Februari 1998 di Korea Selatan. Dia digelar sebagai BTS V Twins kerana wajahnya seakan-akan BTS V.

Rujukan
-------

1. 1 2  "Kwon Hyeop's Striking Resemblance To BTS V Sparks Online Buzz!". *Times Entertainment*. 2 December 2023. Diarkibkan daripada yang asal pada 17 April 2024. Dicapai pada 17 April 2024.
2. ↑  Kang, Jenny (1 December 2023). "Pre-Debut Male Idol Confuses The Heck Out of K-Pop Fans With His "BTS V Visuals"". *Koreaboo*. Dicapai pada 17 April 2024.
3. 1 2  "Biography of Kwon Hyeop (2024 updated)". *Kpopping*. Dicapai pada 17 April 2024.
**Sekolah Kebangsaan Kampung Bahagia** atau nama ringkasnya *SK Kampung Bahagia*, merupakan sebuah Sekolah kebangsaan yang terletak di Sandakan, Sabah.

Sejarah
-------

Mula beroperasi pada 3 Januari 2000 yang diusahakan oleh Tuan Dr. Yassin Hj. Amit, Pegawai Pendidikan Bahagian Sandakan. Sekolah ini menggunakan sempena nama Kampung Bahagia yang merupakan salah satu kampung yang asalnya menempatkan pelarian Filipina dalam program UNICEF.

Bangunan yang digunakan semasa pembukaan sekolah ini merupakan bangunan lama (kayu sepenuhnya) dan pernah digunakan untuk program pendidikan UNICEF dengan status menumpang sepenuhnya di SK. Gas. Kewujudan sekolah ini difikirkan perlu bagi mengisi dan menampung keperluan pengisiaan pendidikan dikalangan penduduk di kawasan berkenaan.

Di awal penubuhannya sekolah ini terdiri daripada 2 buah kelas tahun 1 dengan bilangan guru seramai 5 orang. En. Hassan Hj. Taris, Guru Besar (2000-2004) pada masa tersebut telah mengembelingkan seluruh tenaga kakitangan yang ada untuk menjadikan sekolah ini dikenali dan setara dengan sekolah lain. entah tak pasti

Pencapaian
----------

Alamat
------

Sekolah Kebangsaan Kampung Bahagia

Sandakan
Sabah,  Malaysia
Telefon =
Fax =

Pautan luar
-----------

* Sekolah Kebangsaan Kampung Bahagia
**Puan Hajjah Noraini Yusof** merupakan seorang pelakon wanita Malaysia. Beliau dikenali setelah membintangi filem Do Re Mi arahan P. Ramlee.

Kerjaya
-------

Menelusuri Puan Hajjah Noraini Yusof pernah berlakon di dalam buah filem arahan Tan Sri P. Ramlee di Studio Merdeka, Kuala Lumpur.

Pertama, Masam-Masam Manis (1965) sebagai salah seorang guru yang bermesyuarat ketika Cikgu Sha'ari menjadi guru besar.

Filem keduanya paling ikonik dan diingati. Beliau berlakon sebagai mak tiri Do di samping seniman Mahmud Jun dalam filem Do Re Mi (1966). Ungkapan "Makcik kau lawa ye?" yang dilafazkan oleh seniman Mahmud Jun masih diingati sehingga ke hari ini. 

Mungkin ramai yang tidak tak tahu, Puan Hajjah Noraini ketika itu menjadi ‘Substitute’ kepada pelakon asal sakit di hari penggambaran. Beliau adalah rakan karib kepada isteri Mahmud Jun dan secara kebetulan berada di set ketika penggambaran babak tersebut.

Kehidupan peribadi
------------------

Beliau yang berkahwin dengan seorang pemuda yang bernama Encik Asha'ari ini telah meninggalkan 5 orang anak, 10 orang cucu dan seorang cicit.

Kematian
--------

Beliau telah meninggal dunia di usia 79 tahun pada hari Sabtu, 7 Ogos 2021 yang lalu setelah beberapa hari bertarung dengan wabak COVID-19. Berita pemergiannya ini telah dikongsikan kepada kami oleh salah seorang cucunya. Jenazah Allahyarham telah dikebumikan di Tanah Perkuburan Islam Raudhatul Sakinah, Gombak, Selangor.

Rujukan
-------
**Sekolah Kebangsaan Mempagar** atau nama ringkasnya *SK Mempagar*, merupakan sebuah Sekolah kebangsaan yang terletak di daerah Beaufort, Sabah.

Pada 2009, Sekolah Kebangsaan Mempagar memiliki 162 pelajar lelaki dan 136 pelajar perempuan, menjadikan jumlah keseluruhan murid seramai 298 orang. Ia mempunyai seramai 28 orang guru.2009

Sejarah
-------

Sekolah ini ditubuhkan pada tahun 1929, bermula sebagai sekolah rakyat. Bangunan asal daripada kayu dan beratap nipah dibina di atas sebidang tanah berhampiran kawasan sawah. Guru Besar pertamanya ialah Allahyarham Tuan Haji Ishak bin Ahmad.

Enam tahun kemudian, iaitu pada tahun 1934, kawasan sekolah ini dapat diperluas sehingga kira-kira dua setengah ekar kerana beberapa orang penduduk kampung mendermakan tanah mereka untuk memajukan sekolah ini. Dengan demikian, dua buah bangunan baru yang diperbuat daripada kayu dapat didirikan. Dengan jumlah enam buah bilik darjah, seramai kira-kira 140 orang murid dapat ditampung untuk belajar di sekolah ini.

Menjelang tahun 1962, sekolah ini semakin berkembang maju. Pada masa itu, bangunan sekolah ini bertambah menjadi tiga buah bangunan dengan jumlah sembilan buah bilik darjah dan menampung kira-kira 220 orang murid. 

Pada tahun 1975, sekolah ini mempunyai lokasi seluas lima ekar dan turut didirikan bangunan konkrit. Bangunan konkrit ini telah dirasmikan pada hari Khamis, 19 Februari 1976 oleh Mahathir Mohamad, Menteri Pelajaran Malaysia ketika itu. 

Ramai bekas murid sekolah ini telah berjaya mencipta nama dalam pelbagai bidang, sama ada dalam sektor awam ataupun swasta.[*perlu rujukan*]

Pencapaian
----------

Alamat
------

Sekolah Kebangsaan Mempagar
Peti Surat 85
89807, Beaufort
Sabah, Malaysia
Telefon = 6087211113
Faks = 6087211113

Pautan luar
-----------

* www.skmempagar.ml[*pautan mati*]
**Drama Korea** (Hangul: 한국드라마code: ko is deprecated ; RR: **hanguk deurama**) atau **drama-K** ialah drama yang disiarkan dalam Bahasa Korea dan dibuat di Korea Selatan. Kebanyakan Drama Korea adalah dalam format minisiri dengan beberapa ciri yang berbeza daripada drama-drama yang dibuat di negara lain. Korea Selatan mula menyiarkan siri televisyen pada tahun 1960-an. Format terkini drama iaitu diantara 12 sehingga 24 episod bermula pada tahun 1990-an.

Format
------

Drama Korea biasanya diarahkan oleh seorang pengarah dan skrip ditulis oleh seorang penulis skrip tidak seperti siri televisyen Amerika Syarikat dimana kerap kali beberapa pengarah dan penulis skrip bekerja bersama-sama. Drama Korea biasanya mempunyai hanya satu musim dengan 12 sehingga 24 episod. Drama sejarah (sageuk) mungkin lebih lama diantara 50 sehingga 200 episod tetapi ia juga disiarkan hanya satu musim. 

Waktu siaran drama ialah pukul 10:00 sehingga 11:00 malam dengan episod pada dua hari berturut-turut: Isnin dan Selasa, Rabu dan Khamis serta hujung minggu. Drama-drama berlainan disiarkan menerusi saluran seluruh negara, Seoul Broadcasting System (SBS), Korean Broadcasting System (KBS), Munhwa Broadcasting Corporation (MBC) dan menerusi saluran kabel, Joongang Tongyang Broadcasting Company (jTBC), Channel A, tvN dan Orion Cinema Network (OCN).

Slot petang pukul 7:00 sehingga 8:00 malam biasanya untuk drama harian yang disiarkan dari hari Isnin sehingga Jumaat. Drama-drama di dalam slot ini biasanya dalam format telenovella.

### Siri Sageuk

Sageuk merujuk kepada mana-mana drama atau filem Korea sama ada berdasarkan tokoh-tokoh sejarah, menggabungkan peristiwa-peristiwa sejarah, atau menggunakan latar belakang sejarah. Dari segi teknikal perkataan sageuk bermaksud "drama sejarah," istilah ini biasanya dikhaskan untuk drama yang berlatarkan sejarah Korea.

### Siri kontemporari

Drama yang berlatarkan zaman kontemporari biasanya disiarkan hanya semusim diantara 12 sehingga 23 episod selama 60 minit.

Rujukan
-------

1. ↑  Chosun Ilbo 2007. sfn error: no target: CITEREFChosun\_Ilbo2007 (help)
2. ↑  Korea.net 2012. sfn error: no target: CITEREFKorea.net2012 (help)
3. ↑  "Introduction to Sageuks". *Sageuk: Korean Historical Dramas*. Dicapai pada 2016-03-01.
***Hantu Rumah Sakit Jiwa*** ialah telefilem komedi seram Malaysia 2018 yang ditayangkan menerusi saluran Astro melalui slot Astro First Ekslusif pada 26 April 2018, arahan Michael Ang terbitan Tayangan Unggul. Pada asalnya, ia merupakan sebuah filem, namun ia dijadikan telefilem.

Sinopsis
--------

Mengisahkan kehidupan tiga beradik yatim piatu iaitu Johan, Syafiq dan Zed yang tinggal bersama-sama di sebuah rumah peninggalan orang tua selepas ibu bapa mereka meninggal dunia akibat terlibat dalam kemalangan jalan raya.

Sejak pemergian ibu bapa mereka, bapa saudaranya Razak (Azhan Rani) yang selama ini tidak begitu mesra dengan Johan sekeluarga telah muncul dengan agenda tersirat. Razak berhajat untuk memiliki rumah kediaman tiga beradik itu.

Ketiga-tiga beradik itu kemudian terbabit dalam satu kemalangan sewaktu melakukan aktiviti lasak, terjunan bungee yang sudah dirancang oleh Razak. Apabila mereka melakukan terjunan secara serentak, tiba-tiba tali mereka terputus dan membuatkan mereka jatuh terhempas ke dalam gaung yang menyebabkan mereka koma di hospital.

Apabila tersedar, mereka terkejut apabila melihat rumah mereka kini dijadikan pusat rawatan mental. Pada masa sama, ketiga-tiganya menjadi panik apabila menyedari bahawa hanya pesakit mental sahaja boleh melihat kewujudan mereka.

Justeru, Johan dan adik-adiknya menganggap bahawa hanya pesakit mental sahaja boleh melihat mereka dan tidak bagi manusia normal. Keadaan ini secara tidak langsung memudahkan mereka bertiga menyusup masuk dan melakukan pengintipan bagi mengenal pasti apa yang sebenarnya terjadi sehinggalah mereka menemui motif di sebalik penukaran status rumah agam mereka kepada pusat rawatan mental.

Pelakon
-------

### Pelakon utama

* Fizz Fairuz sebagai Johan
* Saharul Ridzwan sebagai Syafiq
* Abam Bocey sebagai Zed
* Azhan Rani sebagai Razak
* Sharifah Sakinah sebagai Rita
* Emma Maembong sebagai Nurse Mila
* Sherry Alhadad sebagai Nurse Molly
* Normah Damanhuri sebagai Nek Salmah

### Penampilan khas

* Alif Hadi
* Nadzmi Adhwa
* Sharifah Shahora

Rujukan
-------

1. ↑  Sinopsis Hantu Rumah Sakit Jiwa (Astro) MyInfoTaip (1 Mei 2018). Dicapai pada 13 Disember 2018.
Duli Yang Maha Mulia **Yamtuan Muda Riau V** **Raja Ali Ibni Almarhum Yamtuan Muda Riau III Opu Daeng Kemboja.**

ialah Yang di-Pertuan Muda Riau V. Beliau dilantik oleh Sultan Mahmud Shah III, Sultan Lingga-Riau selepas kemangkatan Raja Haji semasa menyerang Belanda di Teluk Ketapang, Melaka pada tahun 1784 dan beliau bergelar Sultan Ali Riayat Shah.

Belanda telah menyerang Riau pada 30 Oktober 1784 secara tiba-tiba sehingga menyebabkan perbalahan antara pihak Melayu dengan Bugis. Raja Ali sendiri terpaksa keluar dari Riau dan pergi ke Siantan.

Pada tahun yang sama, Belanda telah menandatangani perjanjian dengan Sultan Mahmud untuk menerima naungan Belanda ke atas Riau. Sejak saat itu, Belanda telah berjaya menanamkan pengaruhnya di Johor-Riau yang sejak penubuhannya pada tahun 1528 tidak pernah dijajah oleh bangsa Eropah.

Perjanjian itu menyebabkan jawatan Yang di-Pertuan Muda dimansuhkan dan tugas Yang di-Pertuan Muda memerintah Riau diserahkan kepada Engku Muda Muhammad.

Jawatan Yang di-Pertuan Muda dikembalikan semula kepada Raja Ali pada tahun 1795 oleh Inggeris yang mentadbir Melaka bagi pihak Belanda ketika berlaku Perang Napoleon di Eropah.

Pada tahun ini juga dibuat penetapan kawasan pemerintahan antara Sultan Mahmud Shah III dan Yang di-Pertuan Muda iaitu Yang di-Pertuan Muda mentadbir Riau dan Sultan pula mentadbir kerajaan yang berpusat di Lingga.

Kemangkatannya
--------------

Baginda mangkat di Pulau Bayan pada tahun 1806 dan digelar Marhum Pulau Bayan

Rujukan
-------

* R.O. Winstedt (1992). *A History of Johore*. The Malaysian Branch of the Royal Asiatic Society (MBRAS). ISBN 9839961462.
* Abu Hassan Mohamad Sham (1993). *Puisi-puisi Raja Ali Haji*. Dewan Bahasa Pustaka(DBP). ISBN 9836239715.
* Virginia Matheson Hooker (1998). *Tuhfat Al-Nafis*. Yayasan Karyawan dan Dewan Bahasa Pustaka(DBP). ISBN 9839510029.

|  |  |  |
| --- | --- | --- |
| Penyandang Terdahulu | **Yang Dipertuan Muda ke-5 1784 – 1806** | Penyandang Kemudian |
| **Raja Haji** | **Raja Ja'afar** |


1. ↑  Purba, Issue 11, Persatuan Muzium Malaysia, 1992
Raja Haji
Duli Yang Maha Mulia **Yamtuan Muda Riau IV** **Raja Haji Fisabilillah ibni Almarhum Yamtuan Muda II Opu Daeng Chelak,** (1727 - 18 Jun 1784) atau lebih dikenali sebagai **Raja Haji** adalah seorang pahlawan Melayu dan Yang di-Pertuan Muda Johor-Riau-Lingga dari 1777 sehingga kemangkatannya pada 1784. 

Baginda merupakan nenda kepada Raja Ali Haji, seorang penulis dan pujangga sastera Melayu terkenal.

Keputeraan
----------

Baginda diputerakan di Ulusungai, Riau. Baginda merupakan adinda kepada Raja Lumu; raja Lumu ini kemudiannya dipilih menjadi SultanSelangor.
Setelah mamandanya mangkat sekitar bulan Disember 1777, beliau terus ditabalkan mewarisi takhta Yang DIpertuan Muda Riau; Datk Bendahara Tun Abdul Majid ada berutus surat dengan Sultan Mahmud Riayat Syah mengenai khabar ini selain mendapat sambutan baik dari Gabenor Melaka, Pieter Gerardus de Bruijn, yang mengirimkan surat tahniah (atau *felicitatie*) pada 28 Disember tahun sama.

Pemerintahan
------------

Baginda mengenakan suatu percukaian yang dilihat lebih berkemampuan berbanding di jajahan Melaka sehinggakan banyak kapal mula berdagang di Riau lalu menguntungkan pelabuhan di sana, James Scott dalam catatannya sebagai seorang pelayar swasta untuk Syarikat Hindia Timur British ada menyatakan bahawa cukai baru dikenakan di Riau kurang 12%. Suatu catatan dalam Siarah Haji Podi ada mengatakan bahawa tarikan pelabuhan tersebut menjadi ia sangat sesak dikunjungi orang: "*banyaknya orang di dalam sungai Negeri Riau sebanyak sembilan laksa...lapan ribu Bugis di Sungai Timun, dan dua ribu di Pulau Biram Dewa*..."

Baginda cuba menyerang kubu Belanda di Melaka pada tahun 1784 tetapi tewas. Pada tahun yang sama berlaku satu lagi pertempuran di Teluk Ketapang. Raja Haji terkorban dalam pertempuran ini. Serangan Belanda ini menimbulkan kemarahan anak saudaranya Raja Ibrahim, menyebabkan Selangor terlibat secara langsung dalam persengketaan antara Belanda dengan Johor.

Kemangkatan
-----------

Raja Haji meninggal dunia di Teluk Ketapang, Melaka dan dimakamkan di Pulau Penyengat Indera Sakti (kini dalam Kepulauan Riau di Indonesia).

Monumen Raja Haji Fisabilillah di Tanjung Pinang

Keluarga
--------

Lihat juga
----------

* Sejarah Johor
* Sejarah Bugis Di Tanah Melayu

Rujukan
-------

1. ↑  *The Making of Modern Malaya: A History from Earliest Times to the Present* (1963), m/s. 69
2. 1 2 3  Aswandi Syahri (14 Julai 2020). "Pelabuhan dan Perdagangan Negeri Riau Zaman Yang Dipertuan Muda IV Raja Haji". *Jantung Melayu*. Dicapai pada 4 Mac 2021.
3. ↑  Hari Ini Dalam Sejarah: Belanda Kalah di Selangor Arkib Negara Malaysia
4. ↑  Pemimpin Perlawanan Rakyat Melayu - Pahlawan - Biografi Tokoh Indonesia Tokoh Indonesia DotCom

Pautan luar
-----------

* 

|  |  |  |
| --- | --- | --- |
| Penyandang Terdahulu | **Yang Dipertuan Muda ke-4 1777 – 1784** | Penyandang Kemudian |
| **Daeng Kemboja** | **Raja Ali** |

Masjid Raja Haji Fisabilillah Di Cyberjaya, Malaysia
**Sekolah Menengah Kebangsaan Kota Kemuning** atau nama ringkasnya *SMK Kota Kemuning*, merupakan sebuah Sekolah Menengah Kebangsaan yang terletak di Lot. 4, Jln Anggerik Doritis 31/143, Kota Kemuning, Shah Alam.

Pada 2009, Sekolah Menengah Kebangsaan Kota Kemuning memiliki 1109 pelajar lelaki dan 1043 pelajar perempuan, menjadikan jumlah keseluruhan murid seramai 2152 orang. Ia mempunyai seramai 103 orang guru.2009

Sejarah
-------

Sekolah Menengah Kebangsaan Kota Kemuning (sebelum ini dikenali sebagai Sekolah Menengah Kebangsaan Bukit Kemuning) memulakan sesi persekolahan pada 7 Januari 2002. Nama sekolah mengikut kedudukan geografinya, Kota Kemuning. Pembinaan sekolah ini diuruskan oleh syarikat pembangunan hartanah HICOM-Gamuda Development Sdn. Bhd. (Usaha sama antara DRB-HICOM dan Gamuda Land) dan pada 15 November 2001, pemilikan sekolah itu kemudian diserahkan kepada Jabatan Pelajaran Daerah Klang, Jabatan Pelajaran Selangor yang berada di bawah pentadbiran Kerajaan di bawah Kementerian Pendidikan sebagai perasmian sebagai sebuah sekolah. Kini, sekolah ini berkhidmat pada sesi pagi dan sesi petang. Sekolah ini sehingga kini masih di bawah Jabatan Pelajaran Daerah Klang walaupun mengikut kedudukan geografi, ia terletak di bawah bidang kuasa Majlis Bandaraya Shah Alam. Rancangan asal infrastruktur ini adalah untuk menampung 1500 pelajar di dalam 44 bilik darjah.

Pencapaian
----------

Sekolah Wawasan 2012

Alamat
------

Sekolah Menengah Kebangsaan Kota Kemuning
Lot. 4, Jln Anggerik Doritis 31/143, Kota Kemuning
Selangor, Malaysia
Telefon = 351219140
Fax = 351219148

Rujukan
-------

1. ↑  Senarai Sekolah Mengikut Kumpulan Jenis Dan Negeri.

Pautan luar
-----------

*
Bagi tempat di Langkawi, lihat Pekan Kuah.

  

**Kuah** (bahasa Inggeris: ***gravy***) merupakan sejenis masakan bersos yang selalunya diperbuat daripada air daging yang terhasil sewaktu proses masakan dan seringkali dipekatkan dengan tepung jagung atau dengan bahan pemekat lain untuk menambah tekstur makanan. Kuah boleh ditambah warna dan perisanya dengan garam kuah (sejenis adunan ringkas garam dan pewarna makanan karamel) atau pemerang kuah (garam kuah yang terlarut dalam air) mahupun kiub kaldu sedia ada. Tepung boleh digunakan sebagai pengganti ekstrak daging atau tumbuhan yang semulajadi. Kuah segera yang ditin atau dipaketkan juga mudah didapati di pasaran. Kuah selalunya dihidangkan bersama dengan daging panggang, buku daging, nasi, mi, kentang goreng, kentang lecek, atau roti biskut.

Kuah kari kepala ikan
Rendang berkuah

Rujukan
-------

1. ↑  Peter, K.V. (2012). *Handbook of Herbs and Spices*. Woodhead Publishing Series in Food Science, Technology and Nutrition. Elsevier Science. m/s. 112. ISBN 978-0-85709-567-1. Dicapai pada May 23, 2017.
2. ↑  "Rice and Gravy | RealCajunRecipes.com: la cuisine de maw-maw!". *RealCajunRecipes.com*. January 1, 1970.

Lihat juga
----------

* Sos
* Sup
* Kuah kaldu (stock)
* Kaldu (broth)
**Sekolah Antarabangsa Kyiv** ialah sebuah sekolah antarabangsa persendirian yang terletak di Kyiv, Ukraine. Ia dibuka pada 1992. Sekolah ini menjadi anggota kepada Sekolah Kualiti Antarabangsa (QSI), sebuah konsortium tanpa untung bagi sekolah-sekolah persediaan ke kolej yang mengikuti kurikulum antarabngsa gaya Amerika Syarikat. Ia juga merupakan anggota bagi Persatuan Sekolah Eropah Tengah dan Timur (CEESA). Sekolah ini beroperasi dengan kelulusan daripada pemerintah Ukraine dan menawarkan pendidikan prasekolah hingga Gred 12 dalam bahasa Inggeris, termasuk program diploma International Baccalaureate, begitu juga kursus Penempatan Lanjutan (AP). Tahun persekolahan bagi sekolah ini ialah dari Ogos hingga Jun.

Kemudahan
---------

Sekolah ini mempunyai kampus seperti taman dengan kawalan keselamatan 24 jam. Kampus ini dibina dengan tujuan sekolah ini dan merangkumi pusat pembelajaran, bilik deriaan, makmal seni, muzik dan teknologi, sebuah auditorium, sebuah kolam renang tertutup, sebuah gimnasium dengan tembok panjat, pusat kecergasan, sebuah kafetaria, sebuah bar makanan ringan, taman permainan moden, padang bola sepak, sebuah gelanggang bola keranjang terbuka dan sebuah kawasan kecerdasan terbuka.

Perang di Ukraine
-----------------

Disebabkan perang di Ukraine, sekolah ini bertukar ke pembelajaran dalam talian dari Februari 2022 hingga Februari 2023. Pada 8 Februari 2023, sekolah ini membuka semula kampusnya, sementara beroperasi dalam keadaan yang luwes. Bermula Ogos 2023, sekolah ini sepenuhnya kembali beroperasi secara fizikal.

Rujukan
-------

1. ↑  "QSI Schools". CEESA. Diarkibkan daripada yang asal pada 2017-01-16. Dicapai pada 2014-07-08.
2. ↑  KIS at ib Site

Pautan luar
-----------

* Tapak web rasmi
Filem **Lanang Sejagat** merupakan sebuah filem Melayu yang diterbitkan di Malaysia pada tahun 1969. Filem Lanang Sejagat diterbitkan dalam bentuk filem hitam putih tanpa warna.

Pengarah
--------

Filem Lanang Sejagat diarah oleh pengarah Omar Rojik pada 1969.

Sinopsis
--------

Filem Lanang Sejagat mengisahkan Sitara (Ahmad Mahmud) pergi mencari Datuk Merah, pembunuh bapanya. Dalam perjalanan dia telah diserang lalu diselamatkan oleh seorang pendekar buta yang handal bernama Kasa. Sitara diberitahu bahawa Datuk Merah telah pun mati. Dia terpaksa bermalam di rumah Kasa.

Sementara itu, ibu Sitara (Melati) dikunjungi oleh Penghulu yang bertanyakan Sitara. Setelah mendapat tahu Sitara pergi mencari Datuk Merah, penghulu mengarahkan orang-orangnya berbuat baik dengan Melati dan menghantar makanan. Sekembalinya Sitara, dia pergi berjumpa Penghulu yang meminta pertolongannya untuk membunuh Lanang Sejagat, seorang pendekar yang baru muncul di kampung mereka. 

Pada suatu hari, Kasa dan anak perempuannya, Delima, berkunjung ke kampung Sitara. Ketika di rumah Sitara, terbongkarlah rahsia bahawa Kasa sebenarnya ialah Datuk Merah. Semuanya ini berpunca daripada Tok Penghulu yang cemburu akan bapa Sitara yang berkahwin dengan Melati. Tok Penghulu telah menyebabkan bapa Sitara terbunuh dan Datuk Merah atau Kasa menjadi buta. Sementara itu, Lanang Sejagat berjaya diperangkap oleh orang-orang Penghulu lalu diseksa. Sitara pergi menyelamatkan Lanang Sejagat dan mereka berdua berjaya menentang Tok Penghulu dan konco-konconya.

Pelakon
-------

* Ahmad Mahmud sebagai Sitara
* Hussein Abu Hassan sebagai Lanang Sejagat
* Khatijah Hashim
* Osman Botak
* Arman Yadi

Rujukan
-------

Pautan luar
-----------
**Bumiputera** (Jawi: بوميڤوترا) atau **peribumi** ialah penduduk asal sesuatu tempat, contohnya seperti di Tanah Melayu. Golongan yang dikira sebagai bumiputera menurut undang-undang adalah semua suku kaum. Orang Asli, Melayu (menurut takrifan Perlembagaan Malaysia), peribumi Sabah, dan peribumi Sarawak.

Bumiputera
----------

**Bumiputera** merupakan kaum-kaum di Malaysia yang merupakan penduduk asal negara ini. **Bumiputera** terdiri daripada kaum Melayu yang ada di seluruh negeri di Malaysia yang merupakan kaum teramai di dalam **Bumiputera**. Suku-suku orang-orang asli yang banyak terdapat di Pahang , 
Perak,Kedah,Terengganu,Kelantan, Selangor dan Johor juga merupakan kaum bumiputera. Orang-orang asli ini dibawah penguasaan **JABATAN KEMAJUAN ORANG ASLI (JAKOA)** yang berfungsi untuk melindungi mereka dan hak mereka sebagai warganegara Malaysia. Seterusnya, peribumi-peribumi yang ada di negeri Sabah dan negeri Sarawak. Peribumi terbesar di Sabah ialah kaum Kadazandusun. Peribumi terbesar di Sarawak pula ialah Iban. Kesemua kaum-kaum ini dipelihara dan dilindungi di negara ini. Mereka mendapat hak dan keistimewaan sebagai kaum bumiputera. Antarannya ialah peluang pendidikan tinggi.Universiti Teknologi Mara sahaja yang memberikan pelajar daripada bumiputera menuntut pengajian tinggi di sini.

Senarai Kaum Bumiputera Malaysia
--------------------------------

### 1. Orang Melayu

Termasuk subsuku Melayu (yang juga dianggap Melayu jua di Malaysia) seperti Jawa, Minang, Bugis, Banjar, dan lain-lain

### 2. Bumiputera Sabah

### 3. Bumiputera Sarawak

=
=
**Nilai ambang pilihan raya** ialah nilai minimum daripada undi yang perlu dicapai oleh calon atau parti politik untuk mendapat perwakilan dalam badan perundangan. Had ini lazimnya digunakan dalam sistem perwakilan berkadar di mana parti mesti mendapat peratusan minimum undi tertentu (misalnya 5%), sama ada secara nasional atau di kawasan pilihan raya tertentu, untuk memenangi kerusi dalam badan perundangan. 

Dalam pengundian boleh pindah, ambang pilihan raya dikenali sebagai kuota dan ada kemungkinan untuk calon melepasinya dengan memanfaatkan undi pilihan pertama undi yang dipindahkan daripada calon lain berdasarkan nilai yang lebih rendah (dan pilihan terakhir untuk mengisi sasaran bilangan kerusi boleh dipilih di bawah sistem ini walaupun calon gagal melepasi nilai ambang). 

Dalam sistem perkadaran bercampur (MMP), ambang pilihan raya menentukan parti mana yang layak mendapat kerusi tambahan dalam badan perundangan (walaupun sesetengah sistem ini membenarkan parti mengekalkan kerusi yang mereka menangi di daerah pilihan raya mereka walaupun mereka tidak menerima ambang secara nasional).

Galakan penggunaan
------------------

Perhimpunan Majlis Eropah mengesyorkan agar nilai ambang tidak lebih daripada 3%.  Untuk undi boleh pindah, bagi meletakkan ambang semula jadi pada kira-kira 10 peratus, John M. Carey dan Simon Hix mengesyorkan agar magnitud kawasan rendah dalam sekitar 6.

Nilai ambang di pelbagai negara
-------------------------------

Di Sejm Poland, Seimas Lithuania, Bundestag Jerman dan Dewan Perwakilan New Zealand, nilai ambang adalah 5% (di Poland, tambahan 8% untuk gabungan dengan dua lebih parti yang bertanding melalui senarai pilihan raya bersama dan di Lithuania, tambahan 7% untuk setiap gabungan). Walau bagaimanapun, di New Zealand, jika parti memenangi kerusi yang dipilih melalui sistem pemenang undian terbanyak, ambang itu tidak terpakai.

Di Turki, nilai ambang pilihan raya ialah 7%. Bagi Poland pula, parti yang mewakili kaum minoriti tidak perlu untuk memenuhi nilai ambang dan mengesahkan sekurang-kurangnya satu kerusi buat mereka. Di Romania pula, nilai ambang bagi parti mewakili kaum minoriti berbeza dengan parti nasional.

Terdapat juga negara seperti Portugal, Afrika Selatan, Finland, Belanda dan Macedonia Utara yang mempunyai sistem perwakilan berkadar tanpa nilai ambang.

1. ↑  Resolution 1547 (2007), para. 58
2. ↑  Carey and Hix, The Electoral Sweet Spot, p. 7
**Halaman Hasil Enjin Gelintar** (SERP) adalah halaman yang dipaparkan oleh enjin carian sebagai tindak balas kepada pertanyaan oleh pengguna. Komponen utama SERP adalah penyenaraian hasil yang dikembalikan oleh enjin gelintar sebagai tindak balas kepada pertanyaan kata kunci. 

Hasilnya terdiri daripada dua jenis umum, carian organik (iaitu, diambil oleh algoritma mesin pencari) dan carian tajaan (iaitu, iklan). Hasilnya biasanya diperingkat berdasarkan kesesuaian dengan pertanyaan. Setiap hasil yang dipaparkan di SERP biasanya termasuk judul, pautan yang menunjuk ke halaman sebenarnya di Web, dan keterangan ringkas yang menunjukkan di mana kata kunci telah sesuai dengan kandungan dalam halaman untuk hasil organik. Untuk hasil tajaan, pengiklan memilih apa yang akan dipaparkan.

Simpanan pertanyaan
-------------------

Sesetengah enjin gelintar menyimpan laman bagi carian kerap dan memaparkan laman simpanan dan bukannya laman langsung bagi meningkatkan prestasi enjin gelintar. Enjin gelintar mengemas kini hasil carian secara berkala bagi menunjukkan laman baru, dan kemungkinannya mengubah suai tingkat laman dalam halaman hasil enjin gelintar.

Hasir carian diperbaharui mungkin mengambil masa beberapa hari atau beberapa minggu yang kadang-kala mampu menghasilkan keputusan yang tidak tepat atau lapuk, dan tapak dan laman baru tiada sepenuhnya.

Hasil jenis berlainan
---------------------

SERP bagi enjin gelintar utama seperti Google, Yahoo! dan enjin gelintar Bing mungkin termasuk senarai jenis berlainan: konteks, algoritma atau senarai gelintiran organik, dan juga daftar sponsor, gambar, peta, takrifan, video atau cadangan perhalusi gelintiran.

Enjin gelintiran utama menggambarkan perbezaan kandungan khusus, seperti gambar, berita, dan blog. Kebanyakan kandungan memiliki templat SERP khusus dan peningkatan gambaran pada laman keputusan gelintiran utama.

### Pengiklanan (daftar sponsor)

SERP mungkin mengandungi pengiklanan. Ini adalah cara bagaimana enjin gelintar perdagangan membiayai operasi mereka. Contoh biasa bagi pengiklanan ini dipaparkan pada sebelah kanan laman sebagai jenis iklan kecil atau langsung di atas hasil gelintiran organik utama disebelah kiri.
***Momok The Movie*** ialah sebuah filem seram komedi Malaysia 2009 yang menggabungkan beberapa cerita hantu dalam sebuah filem arahan M. Jamil yang ditayangkan di pawagam Malaysia mulai 20 September 2009, sempena Hari Raya Aidilfitri. Filem yang dibintangi oleh Faizal Ramly, Abon dan Aziz Sattar ini diadaptasi dari Telefilem VCD Momok yang mendapat sambutan yang menggalakkan.

Sinopsis
--------

Adlin yang bekerja di Terengganu, pulang ke kampungnya untuk bercuti. Seperti biasa, setiap kali pulang ke kampung, Adlin akan bertandang ke Warung Pak Ajis untuk menikmati Mee Calong dan bersembang kosong. Kepulangannya kali ini untuk bertemu ibunya Mak Ton, adiknya Isham dan Esah setelah berada enam bulan di Terengganu telah membawa satu pengalaman yang tidak akan dilupakan oleh beliau sepanjang hayatnya. 

Bersama, Kadir, teman sekampungnya, Adlin telah ke warung Pak Ajis. Malam tersebut, selesai solat berjemaah di surau, Adlin dan Kadir ke warung Pak Ajis. Pelbagai insiden dan petanda yang seolah-olah menunjukkan sesuatu yang tidak baik akan berlaku. Setelah sampai di warung Pak Ajis yang terletak di tepi tebing sungai di hujung kampung, seperti biasa mereka mula bersembang sehinggalah kepada cerita mengenai kisah-kisah seram. Pak Ajis, Adlin dan Kadir juga mendapat teman bercerita, Noniswara, gadis India pekerja kilang yang di ganggu peristiwa seram menaiki bas tanpa pemandu ketika pulang dari kerja pada malam tersebut. 

Cerita kisah Pontianak, Pochong, Orang Bunian, Badi Mayat ("Mohini"/Chandra Murke – Legenda hantu masyarakat Hindu),Mayat Hidup Di Langkah Kucing Hitam dan Sampuk menjadi penglipurlara mereka berempat malam itu.

Pelakon
-------

* Faizal Ramly sebagai Adlin
* Abon sebagai Kadir
* Aziz Sattar sebagai Pak Ajis
* Nabil Ahmad sebagai Jefri (dalam babak orang bunian)
* Julia Ziegler sebagai Pontianak
* M. Jamil sebagai Latip
* Ruminah Sidek sebagai Mak Temah
* Shazleen Shahbi sebagai Hantu Mayat Bangkit
* Jamaluddin Kadir sebagai Ayahanda Bunian
* Sarimah Ahmad sebagai Mak Ton
* Siti Rohani Wahid sebagai Bonda Bunian
* Mior Ahmat Zaud sebagai Sohor Tiga Suku
* Leez Rosli
* Mama Rina
* Hanis Zalikha sebagai Mawar (puteri bunian)

Anugerah dan pencalonan
-----------------------

Festival Filem Malaysia ke-22

* Pelakon Kanak-Kanak Terbaik -Siti Nayli Yusrina (pencalonan)
* Lagu Tema Asal Terbaik -Zul Mahat (pencalonan)

Rujukan
-------

1. ↑
2. ↑   Diarkibkan 2009-10-06 di Wayback Machine Momok The Movie di Sinema Malaysia

Pautan luar
-----------

* *Momok The Movie*  di Pangkalan Data Filem Internet (IMDb)
**Bahasa Tagalog Kuno** (Tagalog: *Lumang Tagalog*code: tl is deprecated ; Baybayin: pra-virama: ᜎᜓᜋ ᜆᜄᜎᜓ, pasca-virama krus kudlit: ᜎᜓᜋᜅ᜔ ᜆᜄᜎᜓᜄ᜔; pasca-virama pamudpod: ᜎᜓᜋᜅ᜴ ᜆᜄᜎᜓᜄ᜴), ialah bentuk paling awal dari bahasa Tagalog yang dituturkan pada zaman Pra-Kolonial. Tagalog Kuno merupakan bahasa utama di Kerajaan Tondo, Namayan, dan Maynila. Bahasa ini diturunkan dari Bahasa Proto-Filipina dan berkembang menjadi bahasa Tagalog Klasik, yang kemudian berkembang menjadi Bahasa Tagalog Moden. Bahasa Tagalog Kuno ditulis dalam aksara Baybayin, salah satu aksara Filipina asli.

Etimologi
---------

Rencana utama: Bahasa Tagalog
Perkataan *Tagalog* diturunkan dari endonim **ᜆᜄ ᜁᜎᜓᜄ᜔** (*taga-ilog*, "penghuni sungai"), terdiri dari **ᜆᜄ** (*tagá-*, "asli" atau "asal") dan **ᜁᜎᜓᜄ᜔** (*ílog*, "sungai"). Hanya sedikit yang diketahui tentang sejarah kuno bahasa ini; Ahli bahasa bernama David Zorc dan Robert Blust berpendapat bahawa suku Tagalog dan suku Filipina Tengah lain berasal dari Mindanao Timur-Laut atau Bisaya Timur.

Rujukan
-------

1. ↑  Zorc, David. 1977. *The Bisayan Dialects of the Philippines: Subgrouping and Reconstruction*. *Pacific Linguistics* C.44. Canberra: The Australian National University
2. ↑  Blust, Robert. 1991. *The Greater Central Philippines hypothesis*. Oceanic Linguistics *30:73–129*

Pautan luar
-----------

* A Handbook and Grammar of the Tagalog Language, by W.E.W. MacKinlay, 1905.
* Online E-book of *Doctrina Christiana* in Old Tagalog and Old Spanish, the first book published in the Philippines. Manila. 1593
* Online E-book of Arte de la Lengua Tagala y Manual Tagalog by Sebastián de Totanes published in Binondo, Manila in 1865
*
Peta Jordan.
**Jordan** terletak secara geografi di Asia Barat Daya, selatan Syria, barat Iraq, barat laut Arab Saudi, timur tanah direbut antara Palestin/Israel. Kawasan itu juga disebut sebagai Timur Tengah atau Timur Dekat. Wilayah Jordan kini meliputi kira-kira 91,880 kilometer persegi (35,480 bt2).

Antara tahun 1950 dan Perang Enam Hari pada 1967, walaupun tidak diiktiraf secara meluas, Jordan menuntut dan mentadbir tambahan 5,880 kilometer persegi (2,270 bt2) yang merangkumi Tebing Barat; pada 1988 dan dengan pendudukan Israel yang berterusan, Raja Hussein dari Jordan melepaskan tuntutan Jordan terhadap Tebing Barat yang memihak kepada orang Palestin.

Jordan terkurung daratan kecuali di hujung selatannya, di mana hampir 26 kilometer (16 bt) garis pantai sepanjang Teluk Aqaba menyediakan akses ke Laut Merah.

**Koordinat geografi:**
31°00′N 36°00′E﻿ / ﻿31.000°N 36.000°E﻿ / 31.000; 36.000

Pautan luar
-----------

* flagPortal Jordan

* Rencana ini menggabungkan bahan domain awam daripada CIA World Factbook laman web .
**Masjid Al-Kauthar** (Bahasa Jawi: مسجد الكوثر) atau **Masjid Besar Tawau** adalah sebuah masjid di Tawau, Sabah, Malaysia. Ia merupakan masjid terbesar di Sabah dan di dirikan bersebelahan dengan kawasan laut di Jalan Traulsen atau Jalan Persisir. Masjid ini boleh menampung sehingga 17,000 jemaah dalam satu-satu masa.

Masjid ini mempunyai tiga tingkat secara keseluruhannya. Tingkat pertama adalah tingkat untuk jemaah lelaki menunaikan solat, manakala tingkat kedua untuk jemaah wanita. Tingkat bawah pula adalah untuk menampung jemaah sekiranya tingkat satu dan dua telah penuh. Terdapat kawasan ditingkat bawah yang mempunyai dinding boleh alih digunakan untuk mengasingkan jemaah lelaki dan wanita.

Sejarah
-------

Pembinaan **Masjid Al-Kauthar** telah menelan belanja sebanyak RM 31.5 juta dan telah siap sepenuhnya pada Oktober 2002. Ia telah dirasmikan oleh Yang di-Pertuan Agong ketika itu yakni Tuanku Syed Sirajuddin Tuanku Syed Putra Jamalullail pada 13 Ogos 2004.

Kemudahan
---------

Masjid ini menyediakan dua cara untuk berwuduk iaitu cara moden dan cara kampung. Cara moden adalah dengan menggunakan paip air untuk berwuduk. Di masjid ini tersedia khas bilik untuk mengambil wuduk masing-masing bagi lelaki dan wanita. Di dalam bilik wuduk tersebut juga tersedia bilik air serta tandas. Bagi cara kampung pula, sebuah kolam air besar disediakan.

Selain kemudahan untuk beribadah, masjid ini turut dilengkapi dengan beberapa kemudahan lain. Antaranya:

* Perpustakaan
* Dewan seminar
* Pejabat pentadbir
* Tempat menyimpan kasut dan barang.

Berikutan kes kecurian kasut serta sandal yang sering berlaku, sebuah tempat letak kasut berbayar di sediakan.

Lihat juga
----------

* Masjid Raya, Tawau
* Tawau

Pautan luar
-----------

Al-Kauthar di Facebook.com



|  |  |
| --- | --- |
|  | Wikimedia Commons mempunyai media berkaitan ***Masjid Besar Tawau*** |
**Jean-Baptiste Djebbari** (26 Februari 1982, Melun, Île-de-France, Perancis) ialah seorang pegawai kanan Perancis dan ahli politik.

Pada 3 September 2019, beliau dilantik sebagai Menteri Pengangkutan.

Ahli La Republique en Marche!, beliau adalah ahli kawasan pilihan raya kedua di jabatan Haute-Vienne sejak 2017. Dalam Dewan Negara, beliau adalah ahli *Commission du Développement durable et de l'Aménagement du territoire*, di yang beliau memegang jawatan sehingga tahun 2019 sebagai penyelaras bagi kumpulan LREM.

Perwakilan menteri yang dilantik bertanggungjawab untuk pengangkutan dalam kerajaan baharu Jean Castex (3 Julai 2020).

Beliau lulus dari ENAC dan École Polytechnique.

Rujukan
-------

1. ↑  Décret du 3 septembre 2019 relatif à la composition du Gouvernement
2. ↑  Jean-Baptiste Djebbari : «Par mon métier, je sais ce qu’est un "découché"»
3. ↑  Décret du 6 juillet 2020 relatif à la composition du Gouvernement
4. ↑  Nomination - Jean-Baptiste Djebbari co-pilotera et structurera un nouveau fonds dont la vocation sera de contribuer à la décarbonation

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Jean-Baptiste Djebbari*** |

* Kategori berkenaan Jean-Baptiste Djebbari di Wikimedia Commons
**Sekolah Kebangsaan Taman Klang Jaya** atau nama ringkasnya *SK Taman Klang Jaya*, merupakan sebuah Sekolah Kebangsaan yang terletak di Jalan Seruling 56, Off Jalan Langat.

Pada 2009, Sekolah Kebangsaan Taman Klang Jaya memiliki 725 pelajar lelaki dan 593 pelajar perempuan, menjadikan jumlah keseluruhan murid seramai 1318 orang. Ia mempunyai seramai 85 orang guru.2009

Sejarah
-------

Sekolah Kebangsaan Taman Goowood telah dibina pada tahun 1980 dan telah dibuka sepenuhnya pada 1.1.1982. Lokasinya lebih kurang 5 kilometer dari bandar Klang. Pada asalnya kawasan ini adalah ladang getah kemudian dibangunkan menjadi kawasan perumahan lalu dibina sekolah untuk memenuhi infrastruktur rakyat setempat.

Bertapak dibumi seluas 5 ekar, terbina dengan gahnya sebuah bangunan dua tingkat dan sebuah kantin dengan menerima murid seramai 400 orang bersama tenaga pendidiknya 13 orang dan 6 orang pekerja. SK Taman Goodwood sentiasa melahirkan generasi yang berilmu.

Sejarah sekali lagi terukir apabila tanggal 2 Julai 1983, Majlis Perbandaran Klang telah meluluskan pertukaran nama Sek. Keb. Taman Goodwood kepada **SEK. KEB. TAMAN KLANG JAYA.**

Sejajar dengan arus pemodenan, kini SKTKJ mempunyai 2 bangunan 3 tingkat, 2 bangunan 2 tingkat dan 2 bangunan setingkat yang menampung murid seramai 1350 orang dari pelbagai kaum dan agama serta dididik oleh 89 orang guru yang berdedikasi serta dibantu oleh 6 orang staf.

Demi memartabatkan profesion pendidikan, kelas pendidikan khas dan kelas pra pendidikan khas diwujudkan untuk kanak-kanak istimewa dan dilengkapi dengan wujudnya kelas pemulihan untuk murid yang lemah bagi melahirkan generasi berilmu dari rebungnya, maka diwujudkan Pra Sekolah.

Pencapaian
----------

Alamat
------

Sekolah Kebangsaan Taman Klang Jaya
Jalan Seruling 56, Off Jalan Langat
Selangor, Malaysia
Telefon = 333237837
Fax = 333230741

Pautan luar
-----------

*